江滸按舟師
作者：蔡肇
朝代：宋

paragraphs: 江頭新晴好天氣，江上兒郎櫂船戲。
掉船往來西復東，畫橈掠水如飛鴻。
清晨太尉自領客，蕩漾幕帟翻春風。
欲標不但與民樂，約束部曲藏軍容。
只今潯陽賊圍繞，天子耀兵未誅討。
渠儂幸自慣水戰，駕水樓船救江表。
朝廷逡巡領詔書，太尉不日歸西樞。
試問兵鈐元節制，藉留歲月還何如。